**Представено от «АСИМ» ООД, уведомление за инвестиционно предложение (ИП) за: «Изграждане на Фотоволтаична инсталация с мощност 418KWр, за производство и продажба на ел.енергия», в УПИ X-1401, кв.85, ул. "Софроний Врачански" №18, гр. Мизия. общ. Мизия, обл. Враца,**

Във връзка с внесено в РИОСВ- Враца уведомление от «АСИМ» ООД за инвестиционно предложение (ИП) за: «Изграждане на Фотоволтаична инсталация с мощност 418KWр, за производство и продажба на ел.енергия», в УПИ X-1401, кв.85, ул. "Софроний Врачански" №18, гр. Мизия. общ. Мизия, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се «Изграждане на Фотоволтаична инсталация с мощност 418KWр, за производство и продажба на ел.енергия».

 - ИП се намира в жилищна зона на гр. Мизия.

 - Фотоволтаичните модули ще бъдат разположени върху метална конструкция с фиксиран ъгъл.

 - Фотоволтаичната централа ще се състои от 760 двулицеви фотоволтаични модула от 550 Wp, 8 броя трифазни инвертора с мощност 50KW. Общата мощност на централата ще бъде 418 kWp . Инверторите ще са свързани към табло ТНН на БКТП. Всеки трифазен инвертор ще разполага с 4 броя входни MPPT с по два входа. Модулите ще са разпределени в стрингове, с 15 и 16 броя модули. Инверторите ще се свързват към ТНН, чрез кабели САВТ 3х35 +16мм2 положен в изкоп. В северната част на имота е предвиден мълниеприемник с изпреварващо действие LAP-BX 175, който ще защитава обекта от преки попадения на мълнии. Отделно ще бъде изпълнена вътрешна мълниезащита с катодни отводители, която защитава централата от импулсни пренапрежения. Тип на PV модулите- в проектното решение са използвани двулицеви PV модули LR5-72HBD-550M 550 Wp – 760 бр. Ориентация на PV модулите- южно изложение. Монтаж на PV модулите – ще бъде върху конструкция от носещи елементи. Схемата на свързване – фотоволтаичната система ще се състои от 48 на брой групи PV модули /стрингове/, свързани към 8 бр. трифазен инвертор с единична трифазна мощност 50 KW. Модулите ще са организирани в стрингове: с 15 и 16 броя модули. Технически параметри на централата: Номинална AC мощност-400 KW; - Номинално изходящо напрежение – 400V ~ A; Брой на фазите-3 бр.; Честота-50Hz.

 - За преобразуването на слънчевата енергия ще се използват модули. Същите ще бъдат монтирани върху носеща конструкция с наклон от 28º спрямо хоризонта изградена от метални рамки, разположени в 9 самостоятелни реда. Рамките ще са изградени от колони, изпълнени от студено огънат профил П-100х40х4, ригели, изпълнени от студено огънат профил П-100х40х4 и столиците от студено огънат профил П45х40х3. Металната конструкция ще бъде монтирана върху фундаменти с размери 60/50/50см посредством замонолитени чакащи елементи от студено огънат профил П 120х50х4. Фундаментите попадат в почвен пласт състоящ с условно изчислително натоварване Rо=150кРа. Изкопа ще се изпълнява на дълбочина около 1,20м от терена. Предвижда се 10см подложен бетон.

 - Захранването на обекта с електрическа енергия ще се изпълни от въздушен електропровод „Урожай“ 20 kV, п/ст „Букьовци“ чрез проектирано БКТП и кабелна линия.

 - За горепосочения имот от същия възложител има подадено уведомление за инвестиционно предложение до РИОСВ-Враца за Изграждане на БКТП и кабелна линия за присъединяване на ФЕЦ към електроразпределителната мрежа, и издадено писмо от инспекцията с изх. № ОВОС-ЕО-64-(1) от 28.02.2024г.

 - По време на строителния процес няма да бъдат генерирани вредни отпадъци. Очаква се да се генерират строителни отпадъци, които ще бъдат своевременно извозвани на площадка за строителни отпадъци, указана от Община Мизия. По време на експлоатацията на обекта ще се генерират битови отпадъци.

 - Няма отпадни води от дейността производство на ток.

 - За достъп до имота ще се ползва съществуващата пътна инфраструктура.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “a”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената проверка за местоположението на посочените в уведомлението имоти, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположената защитена зона е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/17.01.2024 г. на министъра на околната среда и водите (обн. в Държавен вестник, бр. 10 от 0202.2024г).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 *Копие от писмото е изпратено до: Община Мизия, обл. Враца,*

 /отговорено от РИОСВ-Враца на 30.04.2024г./